Scholz: Germania nu furnizează rachete Taurus Ucrainei deoarece acestea pot atinge Moscova
Cancelarul german Olaf Scholz a declarat că nu dorește să furnizeze rachete Taurus Ucrainei, deoarece raza lor de acțiune le permite să atingă ținte din Moscova, scrie BBC.
Scholz a spus că alte arme, cum ar fi sistemul de rachete cu lansare multiplă MARS II (o variantă a rachetelor americane HIMARS), nu au aceeași putere de distrugere ca rachetele Taurus, dar "se poate face mai mult cu ele".
În același timp, Scholz a subliniat: "Taurus are o rază de acțiune de 500 km și, dacă este folosit incorect, poate atinge anumite ținte undeva în Moscova".
Scholz a ținut să precizeze că alte țări care furnizează arme Ucrainei oferă anumite condiții pentru utilizarea acestora. Iar pentru Germania, o astfel de abordare ar însemna participarea armatei germane la lansări de rachete, a spus Scholz.
"În cazul nostru, asta înseamnă că ar trebui să ne implicăm pentru a ajunge acolo. Dar cred că acest lucru este exclus", a declarat cancelarul.
Racheta de croazieră aer-sol Taurus KEPD 350 este fabricată de compania suedezo-germană Taurus Systems și are o rază de acțiune de până la 500 km.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank